تارا ڈی سوزا

تارا کونسیٹا ڈی سوزا  (ولادت: 20 دسمبر 1986) جن کو تارا ڈی سوزا کے نام سے جانا جاتا ہے، ایک بھارتی فلمی اداکارہ اور ماڈل ہیں۔ وہ مجھ سے فرینڈشپ کروگے اور میرے برادر کی دلہن فلموں میں اپنے کام کے لیے مشہور ہیں۔

ابتدائی زندگی اور پس منظر 
تارا ڈی سوزا 20 دسمبر 1986 کو بھارت کے حیدرآباد میں ایک کوکنی گھرانے میں پیدا ہوئیں۔ ان کے والد آندریاس تھے اور والدہ ڈیان ڈی سوزا تھیں۔ تارا کا ایک بھائی نول پرساد ڈو سوزا اور ایک بہن میرا ڈو سوزا ہیں۔

پیشہ وارانہ زندگی

ماڈلنگ 
تارا ڈی سوزا جب کالج میں تھیں تب ماڈلنگ کا آغاز کیا اور وہ سابقہ ​​کنگ فشر کیلنڈر گرل تھیں۔ فشر کیلنڈر گرل کے لیے وہ 2010 کے حقیقی ٹی وی سیریز گڈ ٹائمز پر کنگ فشر کیلنڈر ماڈل ہنٹ کے بعد منتخب کیا گیا تھا ۔ یہ پروگرام این ڈی ٹی وی پر نشر ہوتا تھا۔

اداکاری 
2005 میں، تارا ڈی سوزا نے فلم انگریز (2005) سے سنیما کی شروعات کی جو ایک ٹالی وڈ فلم تھی۔ یہ فلم صرف حیدرآباد کے کچھ حصوں میں جاری ہوئی اور مقامی طور پر ایک سپر ہٹ فلم بن گئی ۔ یہ فلم بہت سارے تھیٹروں میں جاری نہیں ہوئی تھی اس لیے تارا اس وقت معروف نہیں تھیں۔ انہیں یش راج فلمز کی فلم میرے برادر کی دلہن میں اداکاری کے لیے منتخب کیا گیا تھا۔ یہ ایک ہٹ فلم سمجھی جاتی ہے۔ اس میں انہوں نے پاکستانی گلوکار اور فلم اداکار علی ظفر کے ساتھ کام کیا۔ تارا ڈی سوزا نے فیس بک پر مبنی ایک فلم "مجھ سے فرینڈشپ کروگے" میں بھی کام کیا ۔

فلمیں 

 میرے برادر کی دلہن (2011)
 مجھ سے فرینڈشپ کروگے(2011)
 دی انگریز(2005)

متعلقہ روابط 
 بھارتی فلمی اداکارا ؤں کی فہرست
 بھارتی سنیما

حوالہ جات 

1986ء کی پیدائشیں
1987ء کی پیدائشیں
اکیسویں صدی کی بھارتی اداکارائیں
بقید حیات شخصیات
بھارتی خواتین ماڈل
بھارتی فلمی اداکارائیں
تلنگانہ کی اداکارائیں
حیدرآباد، بھارت کی اداکارائیں
حیدرآباد، بھارت کی شخصیات
ہندی سنیما کی اداکارائیں
حیدر آباد، بھارت کی خواتین ماڈل
اردو سنیما میں اداکارائیں